יוביסופט

יוביסופט (באנגלית: Ubisoft Entertainment; בצרפתית ובשפות נוספות נהגה השם אוביסופט) היא חברה צרפתית לפיתוח והפצה של משחקי מחשב ומשחקי וידאו. יוביסופט היא מפיצת משחקי המחשב השלישית בגודלה באירופה והרביעית בגודלה בארצות הברית. החברה מעסיקה יותר מ-6,400 עובדים ברחבי העולם, 1,600 מתוכם בסטודיו הפיתוח הגדול ביותר של החברה במונטריאול, קנדה.

יוביסופט היא חברה ציבורית שמניותיה נסחרות בבורסת Euronext.

בין משחקיה הבולטים של החברה: Tom Clancy's Ghost Recon (סדרת משחקים), ריימן, Assassin's Creed, Far Cry, המתיישבים 4, Driver, Heroes of Might and Magic, Howrse (מהמשחק החמישי), TrackMania וסדרת משחקי הנסיך הפרסי.

היסטוריה
החברה נוסדה על ידי חמישה אחים למשפחת גיאמור, במרס 1986 בצרפת. איבס גולימות עשה מספר עסקאות עם חברות כמו Electronic Arts, Siera Entertainment, ו-MicroProse על מנת להפיץ את המשחקים שלהם בצרפת. עד שנת 1990, יוביסופט הרחיבה את קהל היעד והפיצה את משחקיה בין השאר בארצות הברית, בבריטניה ובגרמניה.

בשנות ה-90 המוקדמות, יוביסופט יזמה הפצה של משחקים בפיתוח ביתי שיצא לפועל בשנת 1994 בפתיחת הסטודיו שלה במונטריאול שבקנדה, תחת השם יוביסופט מונטריאול, שהפך מאוחר יותר למשרדה הראשי.

יוביסופט הפכה לחברה ציבורית לראשונה בשנת 1996, והמשיכה בהרחבת המשרדים שלה מסביב לגלובוס.

בשנת 2000, יוביסופט רכשה את Red Storm Entertainment.

לאורך השנים יוביסופט רכשה חברות רבות, עם הרכישות שלה היא השיגה את הזכיינות על כותרים רבים שלא היו שייכים לה. כך לדוגמה הם תמכו במטריקס אונליין, השיגו את הזכיינות לכותר מיסט, ואת הזכיינות לאחת הכותרים היותר מוצלחים שלה הנסיך הפרסי.

יוביסופט בשנת 2008 קנו את Massive Entertaiment, חברה שהייתה אחראית לפיתוחי משחקי אסטרטגיה ממיקרוסופט. החברה פיתחה כותרים מוצלחים כמו Far Cry 3, או הכותר החדש מבית יוביסופט - Tom Clancy's The Division. עם התפרקות THQ הם רכשו את הזכויות על South Park: The Stick of Truth.

אולפנים 
כחברה העצמאית לפיתוח משחקי מחשב הגדולה השלישית בעולם, יוביסופט היא בעלת משרדים ואולפנים רבים ברחבי העולם.

חברות בת

חברות בת לשעבר 
Sinister Games - נרכשה באפריל 2000, נסגרה ביוני 2003.
Ubisoft São Paulo - נוסדה ב-24 ביוני 2008, נסגרה בסוף 2010.
Ubisoft Vancouver - נוסדה ב-3 בפברואר 2009, נסגרה בינואר 2012.
Wolfpack Studios - הייתה ממוקמת באוסטין, טקסס, נוסדה ב-1999, נרכשה ב-1 במרץ 2004, ונסגרה ב-2006.
Ubisoft Zurich - הייתה ממוקמת בציריך, שווייץ, נוסדה בקיץ 2011, נסגרה באוקטובר 2013.

קישורים חיצוניים

 

חברות משחקי וידאו
חברות צרפתיות
חברות הנסחרות ביורונקסט